अब पूरे समय परीक्षा केंद्र पर रुकेंगे पर्यवेक्षक
बोर्ड की आने वाली कठिन विषयों की परीक्षाओं में नकल रोकने के लिए शिक्षा विभाग ने कड़े प्रावधान किए हैं। जिसके तहत गणित, अंग्रेजी, विज्ञान और सामाजिक विज्ञान के पेपर में परीक्षार्थियों पर कड़ी निगरानी के लिए क्लास टू रैंक के 20 प्रेक्षक नियुक्त किए गए हैं। जो पूरे समय परीक्षा केंद्रों पर रुककर परीक्षाएं संपन्न कराएंगे। 12 संवेदन शील और 8 अतिसंवेदन शील परीक्षा केंद्रों पर ये प्रेक्षक मौजूद रहेंगे। गुरूवार से शुरू हुई कक्षा 10की बोर्ड परीक्षा के पहले दिन एक भी नकलची नहीं पकड़ा गया। दर्ज 25 हजार 451 परीक्षार्थियों में से 23 हजार 625 परीक्षार्थियों ने 64 परीक्षा केंद्रों पर परीक्षा दी जिसमें 1 हजार 826 परीक्षार्थी अनुपस्थित रहे।
जिला शिक्षा अधिकारी परमजीत सिंह गिल ने बताया कि 12 संवेदन शील और 8 अति संवेदनशील केंद्रों पर 20 प्रेक्षक नियुक्त किए गए हैं। आमतौर पर विद्यार्थियों द्वारा कठिन विषय के पेपरों में नकल करने के चांस ज्यादा रहते हैं। इस वजह से इन कठिन पेपरों की परीक्षा के लिए प्रेक्षक बनाए गए हैं। जो हाई स्कूल के 4 पेपर जिनमें गणित, अंग्रेजी, विज्ञान और सामाजिक विज्ञान का पेपर शामिल है। इन पेपर में संवेदनशील केंद्रों पर प्रेक्षकों की तैनाती रहेगी। इसी तरह हायर सेकंडरी की फिजिक्स, केमिस्ट्री, मैथ्स, बायोलॉजी, पीसीएमवी तथा जनरल इंग्लिश के पेपर में भी पर्यवेक्षकों की तैनाती रहेगी।
हाईस्कूल में इन केंद्रों पर इतने विद्यार्थी हुए शामिल
शिवपुरी 5 हजार 458,पिछोर 4358, खनियांधाना 2294, करैरा 3233, नरवर 2164, पोहरी 2199, कोलारस 1727, बदरवास 2192 परीक्षार्थियों ने परीक्षा दी। जब कि दर्ज संख्या 25 हजार 451 थी और 23 हजार 625 ने परीक्षा दी, 1 हजार 826 परीक्षार्थी अनुपस्थित रहे। जबकि कोई भी नकल प्रकरण पहले दिन नहीं बना।
बोर्ड परीक्षा
hin_Deva hin_Deva hin_Deva hin_Deva hin_Deva hin_Deva